open-index/open-wikipedia-markdown huggingface dataset:
Suuri väittely

**Suuri väittely** (myös *Shapley–Curtis-debatti*) oli merkittävä kierteistähtisumuiksi aikanaan luultujen kierteisgalaksien luonnetta ja havaittavan kaikkeuden kokoa koskeva väittely tähtitieteilijöiden Harlow Shapleyn ja Heber Curtisin välillä. Väittely käytiin 26. huhtikuuta 1920 Baird-auditoriossa Smithsonian-instituutin National Museum of Natural Historyssa. Tuolloin Maailmankaikkeuden laajenemista ei vielä tunnettu ja Albert Einsteinin teoria painovoimasta oli vasta vahvistettu havainnoilla.

Väittelyä voidaan pitää jatkona maakeskisen ja aurinkokeskisen maailmankuvan välillä käytyihin väittelyihin, sillä se siirsi Auringon ja lopulta koko Linnunradan pois kaikkeuden keskipisteestä.

Väittelyn keskeisin kysymys oli, olivatko kaukaiset tähtisumut verrattain pieniä ja osa omaa galaksiamme vai kokonaan erillisiä galakseja. Kumpikin tutkija esitti ensin teknisen esitelmän aiheesta "Kaikkeuden mittakaava", minkä jälkeen molemmat osallistuivat keskusteluun. Väittelyn jälkeen toukokuussa 1921 julkaistiin tulokset.

Shapleyn mukaan Linnunrata on koko kaikkeus. Hän uskoi, että Andromeda ja muut galaksit ovat vain Linnunradan osia. Hän saattoi perustaa väitteensä siihen, että jos Andromeda ei olisi osa Linnunrataa, silloin sen etäisyys Maasta tulisi olla luokkaa 108 valovuotta, jota useimmat tähtitieteilijät eivät hyväksyneet. Tunnustettu tähtitieteilijä Adriaan van Maanen esitti Shapleyn väitteitä tukevia todisteita, joiden mukaan hän oli havainnoinut Tuulimyllygalaksin pyörivän. Mikäli kyseessä todella oli kaukainen galaksi ja silti sen pyöriminen pystyttiin havaitsemaan, se ylitti selvästi universaalin nopeusrajoituksen eli valonnopeuden.

Curtisin mukaan Andromeda ja muut galaksit ovat erillisiä Linnunradan ulkopuolisia galakseja. Hän osoitti, että Andromedassa on enemmän supernovia kuin Linnunradassa. Jos Andromeda olisi vain Linnunradan osa, miksi siihen olisi keskittynyt muita alueita enemmän supernovia. Andromedan avaruudellinen ja ajallinen erillisyys Linnunradasta ratkaisi ongelman, sillä Andromeda voisi olla Linnunrataa supernovapitoisemmassa vaiheessa.

Curtis oli oikeassa, että kierteisgalaksit ovat eri galakseja kuin omamme. Shapley oli oikeassa, että galaksimme on suurempi kuin Curtis väitti. Shapley oli myös oikeassa, että oma Aurinkomme sijaitsee reunamilla eikä keskiössä. Shapley oli väärässä väittäessään eräiden tähtijoukkojen kuuluvan Linnunrataan ja Curtis oli väärässä väittäessään Auringon sijaitsevan lähellä Linnunradan ydintä. Väittely jäi vähäiselle huomiolle aikanaan, ja Edwin Hubble teki siitä kuuluisan myöhemmin.

Myöhemmin selvisi, että van Maanenin havainnot olivat virheelliset. Tuulimyllygalaksin pyörimistä ei voi havaita ihmisen tavallisen eliniän aikana. Nykyisin tiedetään, että Linnunrata on vain yksi tuhansista miljardeista havaittavan kaikkeuden galakseista.

## Lähteet

## Aiheesta muualla
* The Shapley - Curtis Debate in 1920
Reba McEntire

**Reba Nell McEntire** (s. 28. maaliskuuta 1955 McAlester, Oklahoma) on yhdysvaltalainen Grammy-palkittu kantrilaulaja ja näyttelijä. 

## Ura
Hän on julkaissut urallaan kolmisenkymmentä albumia, joita on myyty yli 80 miljoonaa kappaletta. Tämä tekee hänestä yhden kaikkien aikojen menestyneimmistä kantrilaulajista. Reba aloitti laulajanuransa 1970-luvun puolivälissä. 

Laulamisen lisäksi McEntire on myös näytellyt. Hänen ensimmäinen elokuvaroolinsa oli vuoden 1990 elokuvassa *[[Väristyksiä]]*. Vuonna 2001 hän näytteli Broadwaylla Irving Berlinin musikaalissa *Annie Get Your Gun*. Vuosina 2001–2007 hän näytteli omassa, myös Suomessa esitetyssä tilannekomediasarjassa *Reba*, jossa hän näytteli eronnutta yksinhuoltajaäitiä Reba Hartia. Se sai niin Emmy- kuin Golden Globe -ehdokkuuksia. Hän on saanut laulajanurastaan tähden Hollywood Walk of Famelle.

## Yksityiselämä
McEntire on ollut kaksi kertaa naimisissa, mutta kumpikin avioliitto on päättynyt eroon. Hänellä on yksi lapsi, poika nimeltään Shelby.

## Lähteet

## Aiheesta muualla

* Reban viralliset nettisivut
* 
* 
* Reba McEntire NNDB:ssä
* Reba's GAC Artist Page 
* Reba McEntiren videoita, uutisia, musiikkia ym.
Karkkilan rautatieasema

**Karkkilan rautatieasema** (, aiemmin paikkakunnan ruotsinkielisen kirjoitusasun mukaisesti **Högforsin rautatieasema**, lyh. Hgf, ) oli vuosina 1911–1967 käytössä ollut kapearaiteisen Hyvinkään–Karkkilan rautatien liikennepaikka Karkkilan keskustassa. Karkkila oli rautatien pääteliikennepaikka, matkaa Hyvinkäälle oli rautateitse 45 kilometriä.

Asema-alueen rakennukset rakennettiin alun perin Högforsin omistamalle Takkon tilan sekä Närön ja Anttilan tilojen maille. Asemalta erkani myös pistoraide Högforsin tehtaille.

Liikennepaikalla oli matkustajaliikennettä vuoteen 1961, jolloin rautatieyhtiö lakkautti kaiken henkilöliikenteen. Tavaraliikenne jatkui aina syksyyn 1967 saakka, jonka jälkeen yhtiö lakkautettiin ja rautatie purettiin. Myös Karkkilan asema-alueen kaikki rautatierakennukset purettiin. Nykyisin rautatiestä jäljellä ovat vain Högforsin tehtaille johtaneen pistoraiteen ylittäneen valtatien sillan pilarit.
Levellandin ufotapaus

**Levellandin ufotapaus** on yöllä 2.–3. marraskuuta 1957 Levellandissa Luoteis-Texasissa tapahtunut ufohavaintojen sarja, jossa maantiellä ollut pitkä hohtava esine näkyi monessa paikassa maantiellä. Se aiheutti moottoreiden ja valojen sammumisia. Tapaus liittyi Yhdysvaltain marraskuun ufoaaltoon.

## Raporttien sarja
Illalla 2. marraskuuta kaksi maahan muuttanutta maatilatyöläistä, Pedro Saucedo ja Joe Salaz ilmoittivat Levellandin poliisille ufosta. He olivat nähneet 6 km Levellandista länteen sinisen välähdyksen tai valon tien lähellä. Auton moottori sammui, rakettimainen esine nousi ylöspäin lähestyen kuorma-autoa. Saucedo hyppäsi pois autosta ja syöksyi peloissaan likaiseen ojaan. Joe ei uskaltanut nousta kuorma-autosta.  Ilmiö ylitti kuorma-auton  kovaa meteliä pitäen tuulenpuuskan saattelemana. Kuului ukkosen ääni, kuorma-auto vapisi , ja Saucedo tunsi voimakkaan kuumuuden. Kun ilmiö meni ohi, valot ja moottori toimivat taas normaalisti. Poliisi ei uskonut tarinaa, piti huijauksena. Tuntia myöhemmin motoristi Jum Wheeler ilmoitti, että noin 60 metrin mittainen kirkas munan muotoinen esine oli tiellä, 6 km itään Levellandista. Tässäkin tapauksessa auton valot ja moottori sammuivat ilmiön aikana. 

Levellandin sheriffin toimisto sai kello 22.50–1.15 välisenä aikana yhteensä 15 ilmoitusta maantiellä olevasta kirkkaasta esineestä. Havaitsijat kuvailivat esineen 30–60 metriä pitkäksi. Havaitsijat kuvailivat vaikutuksia autoihinsa sekä yhdessä ilmoituksista kahteen leikkuupuimuriin. Niiden moottorit ja valot sammuivat tai lakkoilivat. Kohteen poistuttua toiminta palautui normaaliksi.. Kohde kuvailtiin hohtavaksi ja sen nähtiin laskeutuvan pystysuoraan maantielle ja muuttavan väriään nousun ja laskun aikana. Sekä eräs tutkimaan lähteneistä poliisipartioista että eräät silminnäkijät kuvailivat lentävän valaisevan kohteen. Ilmoitukset tulivat Levellandin kaupungin ympäristöstä toisistaan riippumatta varsin laajalta alueelta ja kuvaukset, yhteensä 15, olivat samankaltaisia. Varmuutta siitä oliko kyseessä yksi ainoa paikkaa vaihtanut kohde vai useita kohteita ei saatu vaikka jotkut ilmoituksista viittasivat edelliseen vaihtoehtoon. Tapaus on yksi Hynekin luokituksen toisen asteen lähituntuman tyyppiesimerkeistä.

## Samankaltaisia havaintoja Levellandin lähialueilta

2. marraskuuta tehtiin Texasin Amarillon lennonjohtotornista ufohavainto. Canadienissa havaittiin samankaltainen laskeutunut esine kuin Levellandissa. Abilenessa ja White Sandsissa raportoitiin kolme laskeutumista 3. päivä marraskuuta. Lisäksi molempina päivinä tehtiin havaintoja lentävistä kohteista Uuden Meksikon Clovisissa ja Teksasin Midlandissa.

Yhdysvaltain ilmavoimien Blue Book selitti Levellandin havainnot pallosalamaksi.

## Lähteet

## Aiheesta muualla
* A skeptical analysis of the Levelland UFO Case 
* Antonio Rullan's detailed analysis of the Levelland Sightings  
*  An article from the magazine "Texas Monthly" about the Levelland UFO Case  

## Kirjallisuutta
* Björn Borg (toim) Uforaportti 18 - Suomen Ufotutkijat ry. 2011
The Return

**The Return** voi viitata johonkin seuraavista:

#### Musiikkialbumit
* *[[The Return (Bathoryn albumi)|The Return]]*, Bathoryn albumi vuodelta 1985
* *[[The Return (Melodie MC:n albumi)|The Return]]*,  Melodie MC:n albumi vuodelta 1995
* *[[The Return (Pharaon albumi)|The Return]]*, Pharaon albumi vuodelta 1998
* *[[The Return (The Hensley/Lawton Bandin albumi)|The Return]]*, The Hensley/Lawton Bandin livealbumi vuodelta 2001
* *[[The Return (Vanilla Fudgen albumi)|The Return]]*, Vanilla Fudgen albumi vuodelta 2002
* *[[The Return (Hi-Fiven albumi)|The Return]]*, Hi-Fiven albumi vuodelta 2005

#### Elokuvat
*''The Return'', Greydon Clarkin ohjaama yhdysvaltalainen elokuva vuodelta 1980
*''The Return'', Asif Kapadian ohjaama yhdysvaltalainen elokuva vuodelta 2006
*''The Return'', Neil Burgerin ohjaama yhdysvaltalainen elokuva vuodelta 2007
Japanilaiset

**Japanilaiset** () ovat itäaasialainen kansa, joka muodostaa Japanin suurimman etnisen ryhmän. He puhuvat japanin kieltä. Maailmassa on nykyisin noin 130 miljoonaa japanilaista, joista suurin osa, noin 127 miljoonaa, asuu Japanissa. Seuraavaksi suurimmat japanilaisryhmät ovat brasilianjapanilaiset ja amerikanjapanilaiset.

## Alkuperä
Japanilaisten alkuperä on edelleen tuntematon, ja siitä on olemassa kolme ristiriitaista teoriaa. Kahden ensimmäisen teorian mukaan japanilaisten esi-isät saapuivat Japanin saaristoon Korean niemimaalta noin 2&nbsp;400 vuotta sitten ja joko korvasivat jōmonilaista metsästäjä-keräilijäkulttuuria harjoittaneet alkuperäisasukkaat tai sekoittuivat heihin. Kolmannen teorian mukaan japanilaiset kehittyivät jōmonilaisista, joiden esi-isät tulivat Japaniin noin 30&nbsp;000 vuotta sitten ja omaksuivat paljon myöhemmin maatalouden Korean alueelta. Jälkimmäinen teoria on Japanissa edelleen suosittu, ja moni paikallinen antropologi kannattaa sitä. Ennen toista maailmansotaa japanilaisten oli lisäksi pakollista uskoa Japanin keisariperheen jumalaiseen alkuperään ja siihen liittyvään mytologiaan. Länsimaiset antropologit pitävät japanilaisten alkuperäisteoriaa kuitenkin epäuskottavana, koska japanilaiset näyttävät erilaisilta kuin ainuja muistuttaneet jōmonilaiset ja koska maatalouden saapumiseen on lähes aina liittynyt myös metsästäjä-keräilijäpopulaatioiden syrjäyttäminen. Toisaalta japanin ja korean kielet ovat hyvin erilaisia, ja niiden on arveltu erkaantuneen toisistaan jo vähintään 4&nbsp;000 vuotta sitten, siis kauan ennen siirtolaisten tuloa Japaniin.

## Kultuuri

Japanilaisten perinteinen uskonto on šintolaisuus, vaikka nykyään monet japanilaiset ovat myös buddhalaisia. Kiinalaisella kulttuurilla ja sitä kautta kungfutselaisuudella on ollut merkittävä vaikutus japanilaisten arvoihin, moraaliin ja kulttuuriin.

## Lähteet

## Aiheesta muualla

*CIA The World Fact Book 2006 
*Japanese society and culture
Nadine Kleinert

**Nadine Kleinert** (ent. **Kleinert-Schmitt**, s. 20. lokakuuta 1975 Magdeburg, Itä-Saksa) on saksalainen kuulantyöntäjä.

Kleinert kilpaili 1992 Soulin nuorten MM-kisoissa, joissa hän sijoittui kahdenneksitoista tuloksella 14,10. Seuraavana vuonna hän voitti nuorten EM-hopeaa ja 1994 työnsi Lissabonin nuorten MM-kisoissa kuudenneksi tuloksella 16,70. Hän sijoittui viidenneksi Tukholman EM-hallikisoissa 1996 ja voitti alle 23-vuotiaiden EM-kultaa vuonna 1997. Samana vuonna hän oli Ateenan MM-kisoissa seitsemäs työnnettyään 18,42. Vuonna 1998 Kleinert sijoittui viidenneksi Valencian sisäratojen EM-kilpailuissa sekä kuudenneksi Budapestin EM-kisoissa ja yleisurheilun maailmancupissa. Seuraavana vuonna hän oli viides Maebashin sisäratojen MM-kisoissa työnnettyään 18,51, toinen Euroopan cupissa, työnsi hopealle Sevillan ulkoratojen MM-kisoissa tuloksella 19,61 ja voitti GP-finaalin. Gentin sisäratojen EM-kilpailuissa 2000 hän sai hopeaa tuloksella 19,23. Sydneyn olympialaisissa 2000 hän oli kahdeksas.

Kleinert työnsi 2001 neljänneksi Lissabonin sisäratojen MM-kisoissa, voitti Euroopan cupin superliigan ja sijoittui toiseksi Edmontonin ulkoratojen MM-kisoissa tuloksella 19,86. Seuraavana vuonna hän oli Münchenin EM-kisoissa kuudes. 2003 hän jäi Birminghamin MM-hallikilpailuissa karsinnassa ilman tulosta, sijoittui Pariisin MM-kisoissa seitsemänneksi ja  kuudenneksi. Kleinert oli 2004 Euroopan sisäratojen cupissa toinen ja voitti Budapestin sisäratojen MM-kisoissa pronssia. Myöhemmin samana vuonna hän työnsi kolmanneksi Euroopan cupissa, voitti olympiahopeaa Ateenan olympialaisissa tuloksella 19,55 ja sijoittui neljänneksi .

Kleinert sijoittui 2005 Euroopan cupissa toiseksi. Hän oli samana vuonna Helsingin MM-kisoissa viides ja kauden lopussa  kuudes. Seuraavana vuonna hän voitti hopeaa Moskovan sisäratojen MM-kisoissa ja työnsi Euroopan talviheittocupissa kolmanneksi. Hän oli myöhemmin samana vuonna kuudes sekä Göteborgin EM-kisoissa että . Vuonna 2007 hän sijoittui kolmanneksi Osakan MM-kilpailuissa ja . Pekingin olympialaisissa 2008 hän oli seitsemäs ja saman vuoden  toinen. Vuonna 2009 hän voitti Euroopan joukkuemestaruuskilpailujen kuulakilpailun. Berliinin MM-kilpailuissa hän sijoittui toiseksi ennätyksellään 20,20 m ja oli myöhemmin syksyllä neljäs . Dohan sisäratojen MM-kilpailuissa 2010 hän sijoittui viidenneksi ja saman vuoden Barcelonan EM-kilpailuissa seitsemänneksi. Hän voitti Euroopan joukkuemestaruuskilpailut 2011 ja sijoittui saman vuoden Daegun MM-kilpailuissa kahdeksanneksi. Istanbulin sisäratojen MM-kilpailuissa 2012 hän oli viides tuloksella 19,29. Euroopan talviheittocupissa hän sijoittui toiseksi. Hän voitti Euroopan-mestaruuden Helsingissä 2012 tuloksella 19,18.

Kleinert on voittanut Saksan mestaruuden kuulantyönnössä ulkoradoilla vuosina 1998, 2000, 2001, 2005, 2008, 2010 ja 2012 sekä sisäradoilla 1998–2001, 2004, 2010 ja 2012.

## Henkilökohtaiset ennätykset
Lähteet: IAAF, Tilastopaja
* Kuulantyöntö: 20,20 (2009)
* Kiekonheitto: 50,99 (2001)

## Lähteet
Paini kesäolympialaisissa 2004

**[[Paini]]** kesäolympialaisissa 2004 järjestettiin Ano Liossia Olympic hallissa. Nämä olivat ensimmäiset olympialaiset, joissa oli painisarjoja myös naisille.

## Mitalistit
### Kreikkalais-roomalainen paini

### Vapaapaini

### Naispaini

## Lähteet
* Olympic Games Greco-Roman Seniors 2004-08-23 Athens (GRE) International Wrestling Database 
* Olympic Games Freestyle Seniors 2004-08-26 Athens (GRE) International Wrestling Database 
* Olympic Games Female wrestling Seniors 2004-08-22 Athens (GRE) International Wrestling Database 
* Wrestling at the 2004 Athens Summer Games  Olympics at Sports-Reference.com
Mütiilation

**Mütiilation** on taiteilijanimeä Meyhna'ch käyttäneen muusikon black metal -sooloprojekti, jossa on vuosien varrella soittanut muitakin muusikoita. Yhtye on perustettu vuonna 1991, ja se kuului Ranskan pahamaineiseen Lés Legions Noires -piiriin vuosien 1994 ja 1996 välillä. Meyhna'ch jatkaa edelleen musiikin tekemistä.

## Historia
Meyhna'ch, Dark Wizzard Of Silence ja basisti David perustivat  Mütiilationin vuonna 1991. He nauhoittivat muutaman demon triona, kunnes David erosi yhtyeestä vuonna 1994. Syynä oli Mütiilationin liittyminen Les Légions Noiresiin. Tällöin Mütiilation julkaisi EP:n *Hail Sathanas We Are The Black Legions* kunnioittaen Les Légions Noires piiriä. Vähän sen jälkeen Dark Wizzard Of Silencen tilalle yhtyeeseen tuli Krissagrazabeth, joka toimi yhtyeessä julkaisuun *Vampires Of Black Imperial Blood* asti, jonka jälkeen hänkin erosi yhtyeestä eriävien näkökantojen takia. Hänen tilalleen tuli pian Mørdrëd. Vuonna 1996 Mütiilation erotettiin Les Légions Noires -piiristä kovien huumeiden käytön takia.

Vuonna 1999 Mütiilation julkaisi kokoelman nimeltä ''Remains of a Ruined, Dead, Cursed Soul'', joka sisälsi myös aiemmin julkaisemattomia kappaleita. Kokoelma lausui Meyhna'chin olevan kuollut modernin black metallin muoti-ilmiöiden takia, mutta kuitenkin vuonna 2001 Mütiilation julkaisi täyspitkän albumin ''Black Millenium (Grimly Reborn)'', jolla todettiin, että Meyhna'chia ei ole vielä haudattu. Tässä ajassa Mütiilationista oli muodostunut sooloprojekt,i ja Meyhna'ch käyttää vieläkin joissain julkaisuissa Les Légions Noires'n aikaisia symboleja.

Mütiilation on myös julkaissut näiden vaiheiden jälkeen kaksi täysipitkää albumia.

Meyhna'ch teki päätöksen lopettaa Mütiilation joulukuun 7. päivänä 2009.

## Jäsenet
### Nykyiset
* Meyhna'ch – Kaikki instrumentit ja laulu
### Entiset
*Dark Wizzard Of Silence – Rummut
*David – Basso
*Krissagrazabeth – Rummut
*Mørdrëd – Rummut

## Diskografia
### Albumit
**Vampires of Black Imperial Blood* (1995)
**Black Millennium (Grimly Reborn)* (2001)
**Majestas Leprosus* (2003)
**Rattenkönig* (2005)
**Sorrow Galaxies* (2007)

### Demot
* *Rehearsal 1992* (1992)
* *Rites through the Twilight of Hell* (1992)
* *Ceremony of the Black Cult* (1993)
* *Evil – The Gestalt of Abomination* (1993)
* *Cursed (Rehearsal 1994)* (1994)
* *Satanist Styrken* (1994)
* *Black Imperial Blood (Travel)* (1994)
* *Rehearsal 2001* (2001)
* *Destroy Your Life for Satan* (2001)

## Bootlegit
* Live In Germendorf, Germany (07/07/2001) (2001)
* Live In Marseilles, France (06/23/2001) (2001)
* Possessed and Immortal (2002)
* Black Wind of War (2004)
* Black Legions Metal
* Dawn of the Fallen Angel
* Desecrate Jesus Name
* Grim Rebirth
* Vampires of Black Imperial Blood Digi CD

## Lähteet
Anastasía Kelesídou

**Anastasía Kelesídou** (, s. 28. marraskuuta 1972 Hampuri) on kreikkalainen entinen kiekonheittäjä.

Kelesídou osallistui ensimmäisiin arvokilpailuihinsa Göteborgin MM-kilpailuissa 1995, jolloin hän sijoittui kiekossa yhdenneksitoista tuloksella 58,96. Seuraavana vuonna hän karsiutui Atlantan olympialaisissa heitettyään 59,60. Vuonna 1997 hän voitti Välimeren kilpailut, mutta karsiutui Ateenan MM-kilpailuissa. Seuraavana vuonna hän oli seitsemäs Budapestin EM-kilpailuissa ja kuudes GP-finaalissa tuloksella 62,14.

Kelesídou voitti MM-hopeaa Sevillan MM-kilpailuissa 1999 tuloksella 66,05. Hän voitti seuraavana vuonna olympiahopeaa Sydneyn olympialaisissa ja Edmontonin MM-kilpailuissa 2001 pronssia. Münchenin EM-kilpailuissa 2002 hän voitti pronssia. Kelesídou heitti Pariisin MM-kilpailuissa 2003 toiseksi tuloksella 67,14. Seuraavana vuonna hän uusi olympiahopeansa Ateenan olympialaisissa.

Kelesídou heitti uransa aikana seitsemän Kreikan-ennätystä.

## Ennätykset
* Kiekonheitto: 67,70 (1999)

## Lähteet
*
Novodevitšin nunnaluostari

**Novodevitšin nunnaluostari** (, Богородице-Смоленский монастырь, *Bogoroditse-Smolenski monastyr*) on Moskovan tunnetuimpia luostareita. Se on säilynyt lähes muuttumattomana 1600-luvulta asti.

Luostarin perusti 1520-luvulla suuriruhtinas Vasili III. Luostari on rakennettu Moskvajoen mutkaan, ja se muodosti heti tärkeän osan kaupungin puolustusrakenteita. Luostaria ympäröi korkea kivimuuri, jossa on kaksitoista tornia. Luostarialueen suurin kirkko on Smolenskin katedraali, jonka rakennus on vuodelta 1525, maalaukset 1500-luvulta ja ikonostaasi 1600-luvulta.  

Luostari on ollut Unescon maailmanperintökohde vuodesta 2004.

Luostarin vieressä sijaitsee maailmanperintökohteeseen kuuluva Novodevitšin hautausmaa, joka on Moskovan arvostetuin hautausmaa.

## Historiaa

1500-luvun loppupuolella Iivana Julma lahjoitti luostarille joukon kyliä, joiden verotulot kartuttivat luostarin omaisuutta. Luostari on toiminut turvapaikkana monille kuninkaallisen perheen ja pajareiden naisille. Esimerkiksi Boris Godunovin sisar Irina Fjodorovna Godunova eli tässä luostarissa. 

Samaten Pietari Suuren sisarpuoli tsarevna Sofia Aleksejevna joutui asumaan aluksi arestissa ja myöhemmin ankarimman kilvoituslajin nunnaksi pakotettuna juuri Novodevitšin luostarissa sen jälkeen, kun hänen streltsien avulla toimeenpanemansa vallankaappausyritys oli kukistettu vuonna 1689. 

Vuonna 1812 Napoleon yritti räjäyttää luostarin, mutta neuvokkaat nunnat estivät teon. Leo Tolstoi luisteli mielellään luostarin luistinradalla, ja kuvaa sitä kahdessa pääteoksessaan *[[Sota ja rauha]]* sekä *[[Anna Karenina]]*.

Neuvostoliiton aikana luostari oli suljettuna vain kaksikymmentä vuotta. Se avattiin oppilaitoksena vuonna 1945, ja katedraali palautettiin kirkolliseen käyttöön. Luostari on ollut metropoliitan asuntona vuodesta 1980. Nunnat palasivat luostariin vuonna 1994.

## Lähteet

## Aiheesta muualla
John Negroponte

**John Dimitri Negroponte** (s. 21. heinäkuuta 1939 Lontoo) on yhdysvaltalainen diplomaatti ja entinen tiedustelupalvelun johtaja.

Negroponte syntyi Lontoossa Dimitri John ja Catherine Coumantaros Negropontelle. Hänen isänsä oli kreikkalainen laivanvarustamagnaatti. Negroponte varttui Lontoossa, Sveitsissä ja New Yorkissa ja kävi Phillips Exeter Academya ja valmistui Yalesta 1960.

Hän palveli kahdeksassa ulkoministeriön tehtävässä Aasiassa, Euroopassa ja Latinalaisessa Amerikassa sekä piti tehtäviä sisäministeriössä ja valkoisessa talossa. Hän oli diplomaattina Vietnamissa vuosina 1964–1968 ja vuodesta 1972 ulkoministeri Henry Kissingerin avustajana Pariisin rauhanneuvotteluissa. Vuonna 1981 hänet nimitettiin lähettilääksi Hondurasiin, jossa Yhdysvallat tuki tuolloin naapurimaa Nicaraguan hallitusta vastaan taistelevia contra-sissejä ja El Salvadorin hallitusta sen taistelussa FMLN:ta vastaan.

1980-luvulla hän oli ulkoministeri Colin Powellin varamiehenä kansallisessa turvallisuusneuvostossa. Vuosina 1985–1987 hän oli sisäministeriössä vastuussa meristä ja kansainvälisistä ympäristöasioista. Presidentti Reaganin kansallisen turvallisuuden varaneuvonantajana hän oli mukana kampanjassa poistaa Manuel Noriega vallasta Panamassa. Tämän jälkeen hän oli lähettiläänä Meksikossa 1989–1993 ja Filippiineillä 1993–1996. Vuonna 1997 presidentti George W. Bush nimitti hänet lähettilääksi Yhdistyneisiin kansakuntiin. Hän oli oleellisessa asemassa saadessaan turvallisuusneuvoston hyväksymään päätös vaatia Saddam Husseinia myöntymään YK:n vaatimuksiin aseriisunnasta.

YK-mandaattinsa jälkeen Negroponte nimitettiin 2004 lähettilääksi Irakiin Yhdysvaltain johtamien miehitysjoukkojen luovutettua maalle suvereniteetin. 17. helmikuuta 2005 presidentti George W. Bush nimitti Negroponten ensimmäiseksi kansallisen tiedustelun (DNI) johtajaksi, joka on ministeritasoisen asema United States Intelligence Communityn johdossa. Asema seurasi keskustiedustelun (CIA) johtajan asemaa, johon yhdistettiin 16 liittovaltion virastoa ja toimistoa. Sen budjetti on noin 40 miljardia dollaria vuodessa.

Negroponte ilmoitti erostaan 5. tammikuuta 2007 ja siirtyi Bushin hallinnon varaulkoministeriksi.

## Aiheesta muualla

* YLE: 11.05.2005 Ulkolinja: Suurlähettiläs Negroponte
Einsteinin kenttäyhtälöt

**Einsteinin kenttäyhtälöt** tai *Einsteinin yhtälöt* ovat kymmenen Albert Einsteinin yleisen suhteellisuusteorian yhtälöä, jotka kuvaavat gravitaation massan ja energian aiheuttamana aika-avaruuden kaareutumana. Tarkalleen ottaen kenttäyhtälöt ilmaisevat yhteyden avaruuden geometrian ja siellä olevan massan ja energian välillä. 
Kenttäyhtälöt julkaistiin ensimmäisen kerran vuonna 1915. Yhtälöissä käytetään tensoreita, mikä mahdollistaa niiden esittämisen ja käytön valitusta koordinaatistosta riippumatta.

Kenttäyhtälöt ovat muotoa

:R_{\mu \nu} - \frac{1}{2}\mathcal{R}g_{\mu \nu} = -\frac{8\pi G}{c^4}T_{\mu \nu},

käytetyn metriikan signatuurin ollessa +&minus;&minus;&minus;. Yhtälössä esiintyvistä tensoreista R_{\mu \nu} on Riccin tensori, g_{\mu \nu} on metrinen tensori ja T_{\mu \nu} energia-impulssitensori. Skalaareista \mathcal{R} on Riccin kaarevuusskalaari (määräytyy Riccin tensorista), *c* valon nopeus ja *G* gravitaatiovakio. Yleensä määritellään Einsteinin tensori

:G_{\mu\nu} = R_{\mu \nu} - \frac{1}{2}\mathcal{R}g_{\mu \nu},

jolloin kenttäyhtälöt saavat yksinkertaisemman muodon

:G_{\mu\nu} = -\frac{8\pi G}{c^4}T_{\mu \nu}.

Aukikirjoitettuna yllä olevasta yleisestä muodosta saadaan kaikkiaan kymmenen yhtälön ryhmä. 

## Kosmologinen vakio

Historiallisesti tärkeä yksityiskohta on, että yhtälöön voidaan lisätä ainoastaan metrisestä tensorista riippuva termi, jolloin kenttäyhtälöt saavat muodon

:G_{\mu\nu} + \Lambda g_{\mu\nu}= -\frac{8\pi G}{c^4}T_{\mu\nu}

ilman, että se vaikuttaa energian säilymislakiin. Itse asiassa Einstein teki näin havaittuaan, että kenttäyhtälöillä ei ollut staattista ratkaisua, vaan maailmankaikkeuden pitäisi joko laajentua tai supistua. Kosmologisella vakiolla aikaansaatu staattinen ratkaisu ei kuitenkaan ole stabiili. Maailmankaikkeuden laajeneminenhan havaittiin vasta hiukan myöhemmin. Skalaarikerrointa Λ, jolla on mahdollista säätää ratkaisun käyttäytymistä tällä tavoin, kutsutaan *[[Kosmologinen vakio|kosmologiseksi vakioksi]]*. Kosmologian keskeisiä ongelmia on, ettei suhteellisuusteoria anna kosmologiselle vakiolle minkäänlaista teoreettista arvoa, vaan se on määrättävä puhtaasti havaintojen perusteella.

## Lähteet

## Kirjallisuutta

*Aczel, Amir D., 1999. *God's Equation: Einstein, Relativity, and the Expanding Universe*. Delta Science. A popular account. 
*Charles Misner, Kip Thorne, and John Wheeler, 1973. *[[Gravitation (book)|Gravitation]]*. W H Freeman.
Another Code: Two Memories

(nimellä **Trace Memory** Pohjois-Amerikassa) on Cingin kehittämä ja Nintendon julkaisema seikkailupeli. Peli on julkaistu vuonna  Nintendo DS:lle.

## Tarina
Pelin päähenkilö on Ashley Mizuki Robins, nuori tyttö, jonka on kasvattanut hänen tätinsä Jessica, siitä lähtien kun hän oli kolmivuotias, koska hänen vanhempansa katosivat kun hän oli lapsi. Hän uskoi vanhempiensa olevan kuolleita, mutta kaksi päivää ennen hänen neljättätoista syntymäpäiväänsä hän sai kirjeen isältään. Kirjeessä kehotettiin häntä matkustamaan Blood Edward Island -saarelle, joka sijaitsee Yhdysvalloissa, Washingtonin rannikon lähistöllä. Siellä hänen isänsä odottaisi häntä satamassa. Seuraavana päivänä, hänen syntymäpäivänään, Jessica ja Ashley matkustavat Blood Edward Island -saarelle veneellä, mutta Ashleyn isä ei ole siellä heitä vastassa. Jessica menee etsimää häntä, mutta kun hän ei palaa, Ashley lähtee etsimään sekä Jessicaa että isäänsä. Kun hän tutkii saarta, Ashley tutustuu "D":hen, kummitukseen, joka on menettänyt muistonsa. Yhdessä he menevät Edward Mansion -kartanoon, kumpikin etsien vastauksia omiin kysymyksiinsä.

## Pelimekaniikka
Pelaajat navigoivat pelissä käyttäen alaruutua liikkuakseen, kun yläruutu puolestaan näyttää taiteellisia, valmiiksitehtyjä kuvia jokaisesta alueesta. Pelaajat käyttävät kosketusnäyttöä ja mikrofonia ratkaistakseen useita eri ongelmia.

### DAS/DTS
*DAS*, joka on lyhenne sanoista "Dual Another System" (DTS tai "Dual Trace System" pohjoisamerikkalaisessa versiossa) on salaperäinen kädessäpidettävä laite, jonka Ashleyn isä lähetti hänelle kirjeen kanssa. Sillä on useita eri toimintoja:

* Ottaa, varastoida ja manipuloida kuvia selvittääkseen vihjeitä.
* Lukea DAS/DTS -kortteja, jotka ovat pieniä flash-kortteja, jotka säilövät tietoa.
* Aktivoida Another I (Trace I) ja Another II (Trace II) myöhemmässä vaiheessa peliä.
* Katsoa tietoja esineistä.
* Ladata ja tallentaa pelejä.

## Käännöserot
Amerikan Nintendon tuotekehittelyosaston Ann Lin on todennut, että japaninkielisen tekstin ja pohjoisamerikkalaisen version välillä on käännöseroja. Ashley on skeptisempi pohjoisamerikkalaisessa tekstissä ja Lin totesi, että hän ajatteli alkuperäisen olevan "hieman hyväksyväisempi".  Pohjoisamerikkalaiseen versioon sisällytettiin myös enemmän huumoria.

Kansainvälisissä julkaisuissa Euroopan Nintendon ja Amerikan Nintendon käännökset eroavat hieman tietyillä asteilla.

## Vastaanotto
*Trace Memory* -pelillä on 72 %:n painotettu arvio Game Rankings-sivustolla.

## Katso myös
* Hotel Dusk: Room 215
* Another Code: R

## Lähteet

## Aiheesta muualla
* Virallinen japanilainen nettisivusto
* Virallinen eurooppalainen nettisivusto
* Virallinen pohjoisamerikkalainen nettisivusto
Brides of Destruction

**Brides of Destruction** on  hard rock -superyhtye, jonka perustivat vuonna 2002 Mötley Crüe -yhtyeessä soittava Nikki Sixx, L.A. Guns -yhtyeessä soittava Tracii Guns, rumpali Kris Kohls ja laulaja  London LeGrand. Yhtye on tehnyt kaksi albumia, joista kuuluisampi on *Here Come the Brides*. Sixx jätti yhtyeen tammikuussa 2005 ja Guns vuotta myöhemmin, tammikuussa 2006. Sixxin tilalle tuli kitaristi Ginger yhtyeestä The Wildhearts ja basisti Scott Sorry, joka kuitenkin pian korvattiin Jeremy Gunsilla.

## Jäsenet
### Nykyiset jäsenet
*London LeGrand (laulu) 2002-
*Tracii Guns (kitara, laulu) 2002-
*Jeremy Guns (basso) 2005
*Scot Coogan (rummut, laulu) 2002-

### Entiset jäsenet
*Nikki Sixx (basso) 2002-2004
*Adam Hamilton (kosketinsoittimet) 2002
*Kris Kohls (rummut) 2002
*John Corabi (kitara) 2002-2003
*Ginger (kitara) 2005
*Scott Sorry (basso) 2005
*Dazzle Rebel (basso) joulukuu 2005

## Albumit
*Here Come the Brides (2004, Sanctuary Records) 
*Runaway Brides (2005, Shrapnel)

## Aiheesta muualla
*Yhtyeen internetsivut
S/S Ahkera

**S/S Ahkera** oli laivanvarustaja Carl Johan Korsmanin rakennuttama Suomen ensimmäinen potkurirannikkohöyrylaiva. Laiva rakennettiin Bergsunds Mekaniska Verkstadissa Tukholmassa. Laiva aloitti liikennöinnin 1869 Salon ja Turun sekä Turun ja Uudenkaupungin välillä. Sittemmin se liikennöi 70 vuoden ajan useilla eri reiteillä Suomen rannikko- ja järviliikenteessä. 

Vuonna 1889 alusta pidennettiin 4,5 metrillä ja siihen asennettiin tehokkaampi 175 hv:n kone. Venäjän keisarillinen laivasto otti aluksen käyttöönsä heti ensimmäisen maailmansodan puhjettua 1914. Se palveli palontorjunta-aluksena sekä hinaajana. Alus jäi venäläisten poistuessa Suomesta 1918 Helsinkiin, mistä se palautettiin omistajalleen Ångfartyg Ab Kustenille Turkuun. Alus palasi kunnostustöiden jälkeen matkustajaliikenteeseen.

28. elokuuta 1940 *Ahkera* ajoi karille upoten Turun Järvistensaaren edustalla. Alus kuitenkin nostettiin ja kunnostettiin vuonna 1943 diesel-käyttöiseksi moottorilastialukseksi sahatavaraliikenteeseen. Alus sai uuden nimen **M/S Artfago**. Laiva upposi uudestaan 1964 Hangon Tulliniemen lähellä Koppnäsuddenin rantaan. Sen hylky on sittemmin peitetty täyttömaalla satama-alueen laajennustöissä. 

## Lähteet
* 
* 

## Aiheesta muualla
*http://www.turkusteamers.com/
*Omistajan Ångfartygs Ab Kustenin yhtiöesitys Pörssitiedossa
Olga Stulneva

**Olga Olegovna Stulneva** (, o.s. **Fjodorova** (), s. 14. heinäkuuta 1983 Sverdlovskin alue) on venäläinen pikajuoksija ja rattikelkkailija.

Stulneva kilpaili 2002 Kingstonin nuorten MM-kisoissa, mutta karsiutui 100 metrin juoksun välierissä. Seuraavana vuonna hän oli mukana Venäjän 4 × 100 metrin viestijuoksujoukkueessa, joka voitti MM-pronssia Pariisin MM-kisoissa. Stulneva oli mukana myös Venäjän olympiahopeaa Ateenan olympialaisissa voittaneessa joukkueessa. Vuonna 2005 hän juoksi toiseksi Euroopan cupissa 100 metrillä ajalla 11,21 ja karsiutui myöhemmin samana vuonna Helsingin MM-kisoissa 100 metrin välierissä.

Stulneva on kilpaillut rattikelkkailussa vuodesta 2006 lähtien.

## Henkilökohtaiset ennätykset
:Lähde: IAAF
* 100 metrin juoksu: 11,21 (2005)
* 200 metrin juoksu: 23,19 (2004)

## Lähteet

## Aiheesta muualla
* Olga Stulneva  sochi2014.com 
* Olga Fyodorova  Sports Reference LLC.
Esporte Clube Juventude

**Esporte Clube Juventude**, tunnetaan myös nimellä **Juventude**, on Brasilian Série A:ssa pelaava jalkapalloseura Caxias do Sulista, Rio Grande do Sulista, Brasiliasta.

Juventuden perustivat 35 caxiasdosulilaista nuorta 29. kesäkuuta 1913. Antônio Chiaradia Neto valittiin seuran ensimmäiseksi puheenjohtajaksi.

## Aiheesta muualla
*Esporte Clube Juventuden virallinen verkkosivu
Vladimirin ja Suzdalin valkoiset monumentit

**Vladimirin ja Suzdalin valkoiset monumentit** on Unescon maailmanperintökohde Venäjällä. Siihen kuuluu kahdeksan keskiaikaista kalkkikivirakennusta historiallisen Vladimir-Suzdalin valtion alueella Vladimirin kaupungin lähellä Moskovan itäpuolella. 

Kahdeksan rakennusta ovat:
* **Suzdalin linnoitettu keskusta** eli Suzdalin kreml (1222&ndash;1225)  
* **Uspenskin katedraali** Vladimirissa, jonka Andrei I rakennutti 1158&ndash;1160. Katedraalia laajennettiin 1185&ndash;1189. Siellä on Andrei Rubljovin seinämaalauksia vuodelta 1408. Tämä katedraali oli mallina, kun Moskovan Kremliin suunniteltiin samannimistä katedraalia 1470-luvulla.

* **Pyhän Demetriuksen katedraali** Vladimirissa (1194&ndash;1197)

* Vladimirin **kultainen portti** (1158&ndash;1164) on Venäjän vanhin säilynyt kaupunginportti. Portin sisällä on museo, jonka näyttely esittelee mongolien valloitusta 1200-luvulla. Andrei I määräsi portin rakennettavaksi uuteen pääkaupunkiinsa Vladimiriin pyhien kaupunkien Jerusalemin, Konstantinopolin ja Kiovan mallin mukaisesti. Kivisepät tulivat mahdollisesti Bysantista, sillä rakennuksen mitat ovat lähempänä kreikkalaista kuin venäläistä perinnettä. Portin keskiholvi tehtiin 15 metriä korkeaksi, ja sen päälle rakennettiin kirkko. Portti selvisi mongolien tuhotessa Vladimiria vuonna 1237. Vuosien varrella se rapistui niin että vuonna 1795 alkuperäinen kirkko purettiin, portin viereen tehtiin kaksi pyöreää tukitornia ja päälle rakennettiin uusi kirkko vanhojen piirustusten mukaan.

* **Andrei I:n linna** Bogoljubovossa Nerl-joen suulla (1158&ndash;1165) on yksi harvoista säilyneistä Kiovan Venäjän ei-kirkollisista rakennuksista Kultaisen portin lisäksi. Sen jäänteet löydettiin 1940-luvulla.

* **Bogoljubovon Pokrovan kirkko** (1165) on perimätiedon mukaan rakennettu paikalle, jossa Andrei I näki Neitsyt Marian ilmestyksen. Toisen tarinan mukaan se oli paikka jossa Vladimirin Jumalanäidin ikonia kuljettava hevonen pysähtyi ensimmäisen kerran Kiovasta lähdön jälkeen. Se on pyhitetty Pokrovalle eli Jumalanäidin Neitsyt Marian suojelusjuhlalle. 

* **Pyhän Euthymiuksen luostari** Suzdalissa (1500-luvulta) 

* **Boriksen ja Glebin kirkko**, Juri Dolgorukin vuonna 1152 rakennuttama kirkko Kidekšassa noin viisi kilometriä Suzdalista paikassa, jossa pyhimysten sanotaan leiriytyneen.


Kuva:Bogolyubovo asv2019-01 img02 Intercession Church.jpg|Bogoljubovon Pokrovan kirkko
Kuva:Suzdal asv2019-01 img03 Spaso-Evfimiev Monastery.jpg|Pyhän Euthymiuksen luostari
Kuva:Kideksha sobor.jpg|Boriksen ja Glebin kirkko

## Lähteet
Harry Hillman

**Harry Livingston Hillman Jr.** (8. syyskuuta 1881 Brooklyn, New York &ndash; 9. elokuuta 1945) oli yhdysvaltalainen pikajuoksija ja kolminkertainen olympiavoittaja vuoden 1904 kesäolympialaisista.

Harry Hillman voitti kolme kultamitalia Saint Louisin olympialaisissa vuonna 1904. Voitot tulivat 400 metrin sileällä olympiaennätyksellä 49,2, 200 metrin aidoissa olympiaennätyksellä 24,6 ja 400 metrin aidoissa ajalla 53,0. 400 metrin voittoaika alitti Maxey Longin edellisen olympiaennätyksen 0,2 sekunnilla. Myös 400 metrin aitojen voittoaika oli 4,6 sekuntia nopeampi kuin  John Tewksburyn voimassa ollut olympiaennätys, mutta koska Hillmanin voittamassa juoksussa aidat olivat vain 76,2 senttimetrin korkuisia, aika ei ollut ennätyskelpoinen.

Hillman valittiin myös Yhdysvaltojen olympiajoukkueeseen vuoden 1906 kesäolympialaisiin. Matkalla Kreikkaan Hillman oli yksi puolen tusinasta urheilijasta, jotka loukkaantuivat valtavan aallon pyyhkäistessä laivan kannen yli. Hän oli viides 400 metrin juoksussa, kisojen ainoassa matkassaan.

Kaksi vuotta myöhemmin Hillman valittiin jälleen olympiajoukkueeseen vuoden 1908 kesäolympialaisiin. Hän juoksi 400 metrin aitojen karsintojen toisella kierroksella lyhytikäisen olympiaennätyksen 56,4. Finaalissa hän oli tasoissa Charles Baconin kanssa vielä viimeisellä aidalla, mutta Bacon oli lopussa nopeampi ja voitti kisan maailmanennätysajalla 55,0 sekuntia. Hillmanin aika oli 55,3.

24. huhtikuuta 1909 Hillman ja Lawson Robertson juoksivat ennätyksen, jota ei ole vieläkään lyöty eikä sivuttu. He juoksivat 100 jaardia kolmijalkajuoksuna aikaan 11,0 sekuntia. Hillman voitti neljä AAU:n mestaruutta, kaksi 200 metrin aidoissa ja kaksi 400 metrin aidoissa.

Vuodesta 1910 lähtien Hillman toimi valmentajana Dartmouth collegessa kuolemaansa asti. Hän kuului Yhdysvaltojen olympiajoukkueen valmennusryhmään vuosien 1924, 1928 ja 1932 olympialaisissa. Yksi hänen kuuluisimmista valmennettavistaan oli kanadalainen aituri Earl Thomson, joka voitti olympiakultaa 110 metrin aidoissa 1920 olympialaisissa.

## Lähteet
Pernille Kaae Høier

**Pernille Kaae Høier** (s. 9. toukokuuta 1991 Hørsholm, Tanska) on tanskalainen näyttelijä, joka näytteli vuonna 2004 valmistuneessa televisiosarjassa *[[Jeesus ja Josefine]]* Josefinea.

## Filmografia
*Når mor kommer hjem (1998)
*Jeesus ja Josefine (2003)
*Skyggen i Sara (2004)
*Oskar ja Josefine (2005)

## Aiheesta muualla
*
*Den dansk film database – Pernille Kaae Høier
Lentorykmentti 4

**Lentorykmentti 4** oli Suomen ilmavoimien kaukotoimintalaivueista koostunut joukko-osasto.

## Perustaminen
Lentorykmentti 4 (LeR 4) perustettiin Ilmavoimien organisaatiouudistuksen yhteydessä Lentoasema 6:n tilalle 1. tammikuuta 1938. Rykmenttiin kuului alun perin kaksi laivuetta, Lentolaivue 44 (LLv 44) ja Lentolaivue 46 (LLv 46). Lisäksi rykmenttiin kuului Lentolaivue 42 (LLv 42), jolla ei ollut henkilökuntaa eikä kalustoa, se oli olemassa talvisodan konetäydennyksiin asti vain paperilla. Rykmentin esikunta sijaitsi Immolassa ja laivueet Immolassa sekä Vuoksenlaaksossa. Molempien laivueiden kalustona oli Englannista hankitut Bristol Blenheim -pommikoneet. 

## Lentorykmentti 4 toisessa maailmansodassa
Rykmentti siirtyi juuri ennen talvisotaa Luonetjärvelle rakennettuun uuteen tukikohtaan. Rykmentillä oli sodan alkaessa lentokelpoisina 17 konetta. Englannista ostettujen lisäkoneiden myötä rykmentin kolmas laivue, LLv 42, perustettiin virallisesti 16. tammikuuta 1940. Rykmentti suoritti sodan aikana 423 sotalentoa ja menetti 12 konetta, joista seitsemän vihollisvaikutuksen takia. Jatkosodan alkupuolella, 23. marraskuuta 1941,  rykmenttiin perustettiin olemassa olevien lisäksi yksi uusi laivue, alun perin koulutuslaivueena toiminut Lentolaivue 48 (LLv 48). Neljä kaukotoimintalaivuetta käsittänyt rykmentti lensi sodan aikana yli 4 000 sotalentoa menettäen 65 konetta ja 164 lentävän henkilökunnan jäsentä kaatuneena. Lapin sodassa rykmentin laivueet suorittivat saksalaisia joukkoja vastaan 462 sotalentoa menettäen seitsemän konetta ja 16 lentävän henkilökunnan jäsentä kaatuneena.

## Lentorykmentti 4 sodan jälkeen

1. elokuuta 1945 valvontakomissio vapautti Ilmavoimat lentokiellosta, jolloin edelleen Luonetjärvellä toimiva rykmentti aloitti koulutustoiminnan. Pariisin rauhansopimuksen mukaisesti sisäisillä pommiripustimilla varustetuista koneista luovuttiin, jolloin rykmentin kalusto (eli JK- ja BL-koneet (Junkers W 34 ja Bristol) lennettiin varikolle varastointia varten elo-syyskuussa 1948. Samalla rykmentin laivueista lakkautettiin kaksi. Rykmentti sai aluksi koulutuskalustokseen Messerschmitt Bf 109 -hävittäjiä sekä myöhemmin Valmet Vihuri -harjoitushävittäjiä. 1. joulukuuta 1952, Puolustusvoimien kokonaisuudistuksessa, lentorykmentit muutettiin lennostoiksi. Lentorykmentti 4:n uudeksi nimeksi tuli 1. Lennosto.

## Lähteet
* 
* 
* 

### Viitteet

__NOTOC__
Kartanlukija

**Kartanlukija** eli kakkoskuljettaja on rallikilpailussa kuljettajan mukana kilpa-autossa oleva henkilö, joka huolehtii autokunnan aikataulusta rallikilpailussa, kilpailureitillä pysymisestä järjestäjän tiekirjaa apuna käyttäen ja itse kilpailussa huolehtii autokunnan ajanotosta. Kartanlukija voi tarvittaessa myös ajaa kilpa-autoa siirtymillä.

Kartanlukija ja kuljettaja tekevät rallinuottien merkinnät, jotka kartanlukija lukee kuljettajalle kilpailun aikana. Nuottien lisäksi kartanlukija pitää huolta, että autokunta on oikeaan aikaan aikatarkastusasemilla. Kilpailun tasosta riippuen (paikallinen, kansallinen tai kansainvälinen) kartanlukijalla voi olla apua. Rallinuotit tehdään tutustumisen aikana, joka ajetaan tavallisilla maantienopeuksilla. Kartanlukijan kertoo kuljettajalle milloin siirrytään kilpailun virkailijan eteen, jolta kilpailijat saavat lähtöajan. Liian aikaisin tai liian myöhään saapumisesta seuraa aikasakkoa. Kartanlukija seuraa myös auton tilannetta kuten lämpötilaa, polttoainemäärää ja niin edelleen. Kartanlukijalla voi myös olla poljin äänimerkin tai tuulilasinpyyhkimen käyttöä varten. Muita tehtäviä ovat polttoaineen määrän laskeminen ja rengaspaineiden seuranta.

Kartanlukija voi nuottien lisäksi lukea reittiä kartasta tai rallin järjestäjän toimittamasta tiekirjasta. Näin toimitaan, kun kyseessä on esimerkiksi rallikilpailu, jossa ennakkoontutustuminen ei ole mahdollista. Tällöin puhutaan nk. "pimeästä rallista".
Kilpailut voidaan ajaa myös tasanopeusajona, jolloin on pysyttävä tietyssä keskinopeudessa.

Kartanlukijoiden vastuualueet ovat muuttuneet monin tavoin. Aiemmin reittejä oli mahdollista ajaa jopa 20 kertaa tutustumisvaiheessa kun nykyään ajetaan kahteen kertaan. Aiemmin mekaanikot liikkuivat erikoiskokeiden välillä kun taas nykyään kartanlukijat saavat koulutusta ja mekaanikot pysyvät huoltopaikoilla. Kilpailupäivien määrä on pienentynyt ja reittien pituudet ovat lyhentyneet.

Kartanlukijan kilpailussa käyttämät ajovarusteet vastaavat kuljettajan varustusta, ajohansikkaita lukuun ottamatta. Lisäksi kartanlukijalla on käytössään kilpa-autossa yleensä autoon rakennettu ajanottolaitteisto, tiekirja, reittikartta, nuottivihko, kyniä, kello ja pimeän aikaan kartanlukuvalo.

Tunnettuja rallin maailmanmestaruussarjan suomalaisia kartanlukijoita ovat muun muassa Juha Piironen, Miikka Anttila, Timo Rautiainen, Ilkka Kivimäki, Risto Mannisenmäki, Jarmo Lehtinen ja Seppo Harjanne.

Tunnettuja rallin maailmanmestaruussarjan ulkomaalaisia kartanlukijoita ovat muun muassa Tiziano Siviero, Christian Geistdörfer, Luis Moya, Daniel Elena, Julien Ingrassia, David Richards ja Arne Hertz. 

## Kartanlukijan ura
Kartanlukijaksi pyrkivän on suoritettava perustutkinto, jolla pääsee osallistumaan pimeänä eli ilman nuotteja ajettaviin kilpailuihin. Perustutkintoon kuuluvat kilpailun kulun, tiekirjan käytön, aikakortin täytön sekä sääntöjen opinnot ja tutustuminen ajovarusteisiin. Nuottitutkinto on jatko-osa, jossa käsitellään nuotitusta ja sisältää käytännön osuuden.

## Lähteet
Kiasma (biologia)

**Kiasma** on vastinkromosomien yhtymäkohta meioosissa mahdollisesti tapahtuvassa geenienvaihdunnassa. Kiasmakohdassa vastinkromosomien kromatidit vaihtavat päitä. Joskus kromosomissa voi olla myös kaksi kiasmaa, jolloin kromatidin pää vaihtuu toisen kiasman kohdalla takaisin alkuperäiseksi.

Kiasman esiintymisen yleisyydestä tiettyjen geenien välillä voidaan päätellä kyseisten geenien välimatka kromosomissa.

Kiasmaa ei pidä sekoittaa sentromeeriin.

## Lähteet
*
Keski-Pohjanmaan vuoden kylä

**Keski-Pohjanmaan vuoden kylä** on kunniamaininta, jonka myötävät aluekehityksestä vastaava Keski-Pohjanmaan liitto ja kylien maakunnallinen järjestö Keskipohjalaiset Kylät ry.

## Keski-Pohjanmaan vuoden kylät

*2011 Karhi (Kokkola, ent. Lohtaja) 
*2010 Patana (Veteli) 
*2009 Ruotsalo (Kokkola, ent. Kälviä)
*2008 Härkäneva (Toholampi)
*2007 Ylikylä (Halsua)
*2006 Yli-Kannus (Kannus)
*2005 Yli-Lesti (Lestijärvi)
*2004 Peltokorpi (Kälviä)
*2003 Väliviirre (Lohtaja)
*2002 Puumala (Kaustinen)
*2001 Eskola (Kannus)
*1990 Rautio (Kalajoki)

## Lähteet

*YLE Keski-Pohjanmaa
*Keskipohjalaiset Kylät ry
Luiska

**Luiska** on kalteva rakennelma, joka helpottaa liikkumista eri korkeudella olevien tasanteiden välillä. Yleensä luiska korvaa portaat tai on niiden lisänä, esimerkiksi kun halutaan helpottaa liikuntarajoitteisten liikkumista. Myös suurten tavaraerien liikuttaminen on helpompaa, kun portaat on korvattu kiinteällä tai liikuteltavalla luiskalla.

Invalidiliiton suositusten mukaan luiska sopii parhaiten pyörätuolin käyttäjille. Kävelykeppien kanssa liikkuville luiska ei ole käyttökelpoinen, eikä luiskaa voi käyttää, jos nilkat ovat jäykät. Liikuntarajoitteisia varten suunnitelluissa rakennuksissa suositellaan käyttämään niin pieniä tasoeroja, että kulkuväylän kaltevuus on enintään 2 %. Luiskaa käytetään, jos tasoero on enintään metrin suuruinen. Tällöin luiskan tulee olla loiva, kaltevuudeltaan korkeintaan 8 %, ulkotiloissa korkeintaan 5 %. Ovelta lähtevän luiskan yläpäässä on oltava tasanne kääntymistä varten. Luiskaa ei saa koskaan rakentaa märkätiloihin, sillä märkä luiska on vaarallisen liukas. Luiskan vaativia rekennusratkaisuja suositellaan välttämään.

Luiska ja ramppi tarkoittavat puhekielessä usein samaa asiaa. Usein rampilla tarkoitetaan kuitenkin kaarevaa rakennelmaa, jollaista käytetään esimerkiksi rullalautailtaessa.

Viherrakentamisessa luiska tarkoittaa myös kaltevaa maanpintaa, jonka jyrkkyys voi vaihdella runsaastikin. Loiva luiska ei välttämättä vaadi maa-ainesten tukemista. Jyrkkä luiska tuetaan peittämällä erilaisin kasvustoin, maata tukevin rakentein tai siihen rakennetaan muurielementti, joka tukee maata ja toisaalta myös helpottaa alueen hoitotöitä.
## Aiheesta muualla

* Invalidiliiton ohjeet luiskan rakentamisesta
Waldviertel

**Waldviertel** () on alue Ala-Itävallan luoteisosassa. Se sijaitsee Wienistä luoteeseen ja on nimensä mukaisesti metsäinen. Alueen etelärajan muodostaa Tonava, lounaisraja jakautuu Ylä-Itävallan kanssa, pohjois- ja luoteisraja taas Tšekin tasavallan kanssa. Itärajan muodostaa Manhartsberg-vuori, joka erottaa sen Weinviertelistä, ”viinineljänneksestä”.

Waldviertel koostuu kuudesta kunnasta ja sen pääkaupunki on Zwettl.

## Aiheesta muualla
The Running Man

**The Running Man** voi tarkoittaa seuraavia:

* *[[Mies joka katosi]]* (), Carol Reedin elokuva vuodelta 1963
* *[[Juokse tai kuole]]* (), Michael Glaserin elokuva vuodelta 1987
* The Running Man, brittiläinen progressiivisen rockin yhtye
** *[[The Running Man (albumi)|The Running Man]]*, yhtyeen albumi vuodelta 1972
Sultan Ibragimov

**Sultan-Ahmed Magomedsalihovitš Ibragimov** (, ; s. 8. maaliskuuta 1975 Kaspijsk, Dagestanin ASNT) on venäläinen nyrkkeilijä ja ammattilaisten entinen WBO-liiton raskaan sarjan maailmanmestari. Kansallisuudeltaan hän on Kaukasian avaari. Ibragimovin valmentajana toimii Jeff Mayweather.

## Amatööriura
Ibragimov aloitti nyrkkeilyn harrastamisen vasta 17 vuoden iässä, mutta osoittautui pian huippulahjakkuudeksi. Seitsemän vuoden kuluttua nyrkkeilyuransa aloittamisesta hän voitti Venäjän amatöörimestaruuden, ja vuotta myöhemmin Sydneyn kesäolympialaisissa hän sijoittui hopealle kärsittyään loppuottelussa tappion kuubalaislegenda Felix Savónille.

## Ammattilaisura
Vuonna 2002 Ibragimov aloitti ammattilaisuransa ja muutti Yhdysvaltoihin. Ensimmäisessä ammattilaisottelussaan 25. toukokuuta hän tyrmäsi vastustajansa Tracy Williamsin kun ottelua oli ehtinyt kulua vain 79 sekuntia. Myös kolme seuraavaa vastustajaansa hän tyrmäsi ensimmäisessä erässä. Jatkettuaan hyviä otteitaan Yhdysvalloissa, teki hän kiertueen kotimaassaan Venäjällä ja voitti viidestä vastustajastaan neljä tyrmäyksellä. Palattuaan Yhdysvaltoihin hän voitti Najee Saheedilta WBO-liiton Aasian-mestaruustittelin ja puolusti mestaruuttaan entistä maailmanmestaria Al Colea, Zuri Lawrencea, Andy Samplea, Friday Ahunanyaa ja Lance Whitakeria vastaan.

Vuonna 2006 Ibragimov otteli vain kerran, Ray Austinia vastaan IBF-liiton haastajaottelussa, joka tuomittiin ratkaisemattomaksi. Huolimatta ottelun tuloksesta hän pääsi iskemään WBO-liiton maailmanmestaruudesta Shannon Briggsin kanssa. Ottelu oli määrä käydä vuoden 2007 maaliskuussa, mutta se siirrettiin kesäkuulle Briggsin sairastuttua keuhkokuumeeseen. Maaliskuussa hän voitti Javier Moran ensimmäisen erän teknisellä tyrmäyksellä. Maailmanmestaruusottelu käytiin 2. kesäkuuta, ja täydet 12 erää kestänyt kamppailu tuomittiin Ibragimovin voitoksi kaikin tuomariäänin. Hän puolusti mestaruuttaan pistevoitolla Evander Holyfieldiä vastaan 13. lokakuuta Moskovan Hodynka-areenalla. Viimeisessä ottelussaan Ibragimov hävisi tuomariäänin ottelun Wladimir Klitschkoa vastaan Madison Square Gardenilla. Ottelussa oli panoksena Ibragimovin WBO - liiton mestaruus ja Klitschkon IBF ja IBO liittojen mestaruusvyöt. Kamppailun myötä raskaaseensarjaan saatiin yleisesti tunnustettu raskaansarjan mestari. Edellisen kerran kiistattomasta mestaruudesta ottelivat vuonna 1999 Evander Holyfield ja Lennox Lewis.

## Lähteet
* Ibragimovin ammattilaisottelutilastot BoxRec-tietokannassa
* http://www.warriorsboxing.com/scripts/athletes/ibragimov.htm 

### Viitteet